Nafarroako Parlamentuko Mahaiak, 2022ko ekainaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea “Euskara langai” programari buruz Mikel Asiain Torres jaunak aurkeztutako galdera (10-22/POR-00224).

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko ekainaren 13an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Mikel Asiain Torres jaunak, Legebiltzarreko Erregelamenduan ezarritakoaren babesean, honako galdera hau aurkezten du, Garapen Ekonomiko eta Enpresarialeko kontseilariak Osoko Bilkuran ahoz erantzun dezan:

Lehengo egunean “Euskara langai” programako lehen jardunaldia egin zen. Hizkuntza-kudeaketaz arduratzen diren enpresentzako topagune horretan 60 pertsonatik gora izan ziren, hainbat enpresa ordezkatuz, eta euskararen erabileraren inguruan enpresetan bizi izandako esperientzien berri eman zuten.

Hori dela-eta, galdera hau egiten diogu Garapen Ekonomiko eta Enpresarialeko kontseilariari, ahoz erantzun dezan:

Zein da programaren helburua eta nola baloratzen duzu programako lehenbiziko saioa?

Iruñean, 2022ko ekainaren 9an

Foru parlamentaria: Mikel Asiain Torres